Együttműködési megállapodás
az iskolai közösségi szolgálat közös lebonyolításáról

amelyet egyrészről	iskola: Újbudai József Attila Gimnázium
			székhely: 1117 Bp. Váli u.1.
			képviselő: Szánthóné Érdi Ágnes
			OM-azonosító: 034 982
			továbbiakban: Iskola

másrészről		név: 
			székhely: 
			képviselő: 
			továbbiakban: Szervezet
			továbbiakban együtt: Felek
kötöttek a mai napon, az alábbi feltételekkel:

1. A megállapodás előzményei, körülményei, célja: 
A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.


2. Az Iskola kötelezettségei:
· jelentkezési lapok összegyűjtése,
· a szülői beleegyező nyilatkozatok beszerzése, megőrzése,
· a közösségi szolgálattal kapcsolatos általános tájékoztatás
3. A Szervezet kötelezettségei, vállalásai
(1.) A Szervezet különös figyelemmel van arra, hogy a tanuló csak olyan munkát végezhet, amely életkorának, testi, értelmi és erkölcsi fejlettségének, illetve képességeinek megfelelő, egészségét, fejlődését és tankötelezettségének teljesítését nem veszélyezteti. Ezen kívül kiemelten fontos a munkaidő megfelelő beosztása: 
· 18. életévét be nem töltött személy 20 óra és 6 óra között nem végezhet munkát,
· 16. életévét be nem töltött diák tanítási szünet alatt napi három és heti tizenkét órát, tanítási időben heti hat órát (tanítási napon két, tanítási napon kívül három) órát, 
· 16. életévét betöltött tanuló napi négy és fél, heti tizennyolc órát dolgozhat.
(2.) A fogadó szervezet köteles biztosítani:
· az egészséget nem veszélyeztető és biztonságos tevékenységhez szükséges feltételeket,
· ha szükséges, pihenőidőt.
· a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
· a tizennyolcadik életévét be nem töltött tanuló esetén a közösségi szolgálati tevékenység folyamatos, szakszerű felügyeletét.
(3.)  A szervezet vállalja (előzetes jelentkezés és egyeztetés alapján) tanulók egyéni/csoportos foglalkoztatását: 





4. Felelősség
(1.) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta – a jelen szerződésben eltérő rendelkezés hiányában – a fogadó szervezet a tanulótól követelheti kárának megtérítését.
(1.)  Amennyiben a tanuló bizonyítja, hogy: 
a) a testi sérülésből, illetve egészségkárosodásból eredő kára,
b) a tulajdonában vagy használatában álló, a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásból származott.
5. Az Iskola részéről a kapcsolattartó:	Gecséné Nagy Judit – nagy.judit@jagbp.com

6. A Szervezet részéről a program felelőse és kapcsolattartója:

     
7. A Felek elállási, felmondási joga
7.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:
· a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy 
· olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy 
· a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy 
· a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.
· a törvényi szabályozás megváltozik.
7.2. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
7.3. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók. 
A felek a jelen, 2 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá. 
A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

